CELEX: 62021CN0346
Language: et
Date: 2021-06-04 00:00:00
Title: Kohtuasi C-346/21: Eelotsusetaotlus, mille on esitanud Tribunal da Relação do Porto (Portugal) 4. juunil 2021 – ING Luxembourg SA versus VX

20.9.2021   
            
            
               ET
            
            
               Euroopa Liidu Teataja
            
            
               C 382/13
            
         
      Eelotsusetaotlus, mille on esitanud Tribunal da Relação do Porto (Portugal) 4. juunil 2021 – ING Luxembourg SA versus VX
      (Kohtuasi C-346/21)
      (2021/C 382/16)
      Kohtumenetluse keel: portugali
      
         Eelotsusetaotluse esitanud kohus
      
      Tribunal da Relação do Porto
      
         Põhikohtuasja pooled
      
      
         Apellant: ING Luxembourg SA
      
         Vastustaja: VX
      
         Eelotsuse küsimused
      
      
                  1.
               
               
                  Kas määruse (EÜ) nr 1393/2007 (1) artiklit 8 võib tõlgendada nii, et käesoleva kohtuasja asjaoludel võib teises liikmesriigis asuvale äriühingule adresseeritud tähtkirjaga kättetoimetamist pidada kehtivaks, kui ei ole kasutatud määruse nr 1393/2007 II lisas esitatud vormi?
               
            
                  2.
               
               
                  Kas määrust (EÜ) nr 1393/2007 ja selles sisalduvaid liidu õiguse põhimõtteid tuleb tõlgendada nii, et nendega on vastuolus Portugali tsiviilkohtumenetluse seadustiku (Código de Processo Civil) artikli 191 lõike 2 kohaldamine käesolevas asjas, kuna see säte näeb ette, et kättetoimetamise tühisusele tuleb tugineda kindlaksmääratud tähtaja (st hagile vastamiseks ette nähtud tähtaja) jooksul?
               
            
         (1)  Euroopa Parlamendi ja nõukogu 13. novembri 2007. aasta määrus (EÜ) nr 1393/2007, kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades (dokumentide kättetoimetamine), millega tunnistatakse kehtetuks nõukogu määrus (EÜ) nr 1348/2000 (ELT 2007, L 324, lk 79).